SIAM ตั้งบริษัทย่อยใหม่ หวังลุยธุรกิจพลังงานทดแทนเต็มสูบ
SIAM ตั้งบริษัทย่อยใหม่ “สยามฟอร์เรสแมเนจเม้นท์” ทุนจดทะเบียน 20 ลบ. เพื่อปลูกป่าใช้เป็นเชื้อเพลิงผลิตพลังงานทดแทน
6 มิ.ย. 2559

บริษัท สยามสตีลอินเตอร์เนชั่นแนล จำกัด (มหาชน) หรือ SIAM ระบุว่า บริษัท สยามอินเตอร์เนชั่นแนลเอนเนอร์จี จำกัด (SIE) ซึ่งเป็นบริษัทย่อยที่ SIAM ถือหุ้นร้อยละ 100 ได้จัดตั้งบริษัทย่อยแห่งใหม่ ชื่อ บริษัท สยามฟอร์เรสแมเนจเม้นท์ จำกัด ทุนจดทะเบียน 20,000,000 บาท แบ่งออกเป็น 2,000,000 หุ้น
โดยมีมูลค่าหุ้นละ 10 บาท เรียกชำระแล้ว 25% โดย SIE เข้าถือหุ้น 60% ทั้งนี้เพื่อประกอบธุรกิจเกี่ยวกับการปลูกป่าไม้ เพื่อให้ได้ซึ่งวัตถุดิบเพื่อเป็นเชื้อเพลิงในการผลิตพลังงานทดแทน ซึ่งสอดคล้องกับแผนและกลยุทธ์ในการลงทุนและการดำเนินธุรกิจของบริษัทฯ ที่ต้องการเข้าสู่พลังงานทางเลือกและจะก่อให้เกิดผลตอบแทนที่ดีในอนาคต